**Súťažné podklady na predmet zákazky**

**„Zabezpečenie stravovania zamestnancov MZVEZ SR formou stravovacích poukážok“**

**Nadlimitná zákazka na poskytnutie služby**

podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

Osoba zodpovedná za správne a úplne zadefinovanie opisu predmetu zákazky a výpočet predpokladanej hodnoty zákazky:

 ...................................................

 Ing. Vladimír Vereš vedúci SLUŽ

Osoba zodpovedná za správne a úplne zadefinovanie opisu predmetu zákazky a výpočet predpokladanej hodnoty zákazky:

 .....................................................

 Ing. Eva Bezáková

 riaditeľka INSL

Súlad súťažných podkladov so zákonom o verejnom obstarávaní potvrdzuje:

 ...................................................

 Mgr. Ing. Adriana GAJDOŠOVÁ

 riaditeľka ODVO

Za verejného obstarávateľa MZVEZ SR :

 ................................................

 Ing. Tibor KRÁLIK

 generálny riaditeľ SEVS

**Obsah súťažných podkladov**

A.1 - Pokyny pre uchádzačov

Časť I. Všeobecné informácie

1. Identifikácia verejného obstarávateľa
2. Predmet zákazky
3. Komplexnosť dodávky
4. Predpokladaná hodnota zákazky
5. Zdroj finančných prostriedkov
6. Typ zmluvy
7. Miesto a lehota poskytovania predmetu zákazky
8. Druh zákazky
9. Lehota viazanosti ponuky

Časť II. Komunikácia a vysvetľovanie

1. Komunikácia medzi verejným obstarávateľom a uchádzačmi alebo záujemcami
2. Vysvetľovanie a doplnenie súťažných podkladov
3. Obhliadka miesta poskytovania predmetu zákazky

Časť III. Príprava ponuky

1. Príprava ponuky (obsah ponuky)
2. Vyhotovenie ponuky
3. Jazyk ponuky
4. Mena a ceny uvádzané v ponuke
5. Zábezpeka ponuky
6. Náklady na ponuku

Časť IV. Predkladanie ponuky

1. Predloženie ponuky
2. Autentifikácia uchádzača
3. Lehota na predkladanie ponuky
4. Zmena a odvolanie ponuky

Časť V. Otváranie a vyhodnotenie ponúk

1. Otváranie ponúk
2. Vyhodnotenie ponúk
3. Vyhodnotenie splnenia podmienok účasti
4. Podmienky elektronickej aukcie

Časť VI. Dôvernosť vo verejnom obstarávaní

1. Dôvernosť procesu verejného obstarávania

Časť VII. Prijatie ponuky a aplikácia zákona o verejnom obstarávaní

1. Uzavretie rámcovej dohody
2. Zrušenie verejného obstarávania
3. Aplikácia zákona o verejnom obstarávaní

**Príloha č.1 k časti A1 -** **Vyhlásenie o súhlase s podmienkami súťaže a predstavenie skupiny dodávateľov**

**A.2 - Kritériá na vyhodnotenie ponúk**

 Príloha k časti A.2 - Návrh na plnenie kritérií

A.3 - Kontaktné údaje pracovníka zodpovedného za účasť uchádzača v elektronickej aukcii

###  **B.1 - Opis predmetu zákazky B.2 -Spôsob určenia ceny**

 **B.3 - Obchodné podmienky realizácie predmetu zákazky**

 **Príloha č.1 k časti B. 3 - Rámcová dohoda o zabezpečení stravovania zamestnancov formou stravovacích poukážok**

**Príloha č. 2 k časti B.3 - Čestné vyhlásenie o súhlase a akceptovaní záväzného návrhu Rámcovej dohody o zabezpečení stravovania zamestnancov formou stravovacích poukážok**

 **Jednotný európsky dokument - Samostatný súbor zverejnený v profile**

 **Odôvodnenie nerozdelenia zákazky na časti – zverejnené v profile**

### **A.1 - Pokyny pre uchádzačov**

### **Časť I. Všeobecné informácie**

#### Identifikácia verejného obstarávateľa

 Názov organizácie: Ministerstvo zahraničných vecí a európskych záležitostí Slovenskej republiky

 odbor verejného obstarávania

 IČO: 00699021

 Sídlo organizácie: Hlboká cesta č. 2, 833 36 Bratislava

 Kontaktná osoba: Mgr. Peter Macháč

 Telefón: 02/ 5978 2892

 Komunikačné rozhranie: <https://josephine.proebiz.com>

#### Predmet zákazky

#### Predmetom zákazky je zabezpečenie stravovania zamestnancov formou stravovacích poukážok pre potreby zamestnancov MZVEZ SR. Stravovacie lístky sa obstarávajú v zmysle § 152 (Stravovanie zamestnancov) Zákonníka práce. Podrobné informácie sú uvedené v časti B.1 "Opis predmetu zákazky" týchto súťažných podkladov.

#### Spoločný slovník obstarávania (CPV):

#### Hlavný predmet:

 Hlavný slovník:55520000-1 Služby hromadného stravovania

#### Komplexnosť dodávky

#### Predmet zákazky nie je rozdelený na časti. Uchádzač predloží ponuku na celý predmet zákazky podľa týchto súťažných podkladov.

#### Uchádzačom sa nepovoľuje predložiť variantné riešenia vo vzťahu k požadovanému predmetu zákazky.

#### Ak súčasťou ponuky bude aj variantné riešenie, nebude takéto variantné riešenie zaradené do vyhodnotenia a bude sa naň hľadieť, akoby nebolo predložené.

#### Predpokladaná hodnota zákazky

#### Verejný obstarávateľ určil predpokladanú hodnotu zákazky vo výške 654 145,15 eur bez DPH.

#### Zdroj finančných prostriedkov

#### Predmet zákazky bude financovaný z rozpočtových prostriedkov verejného obstarávateľa.

#### Splatnosť faktúr bude stanovená v súlade s pravidlami obsiahnutými v zákone č. 513/1991 Zb. Obchodný zákonník v znení neskorších predpisov.

####  Typ zmluvy

#### Verejný obstarávateľ uzatvorí s úspešným uchádzačom Rámcovú dohodu o zabezpečení stravovania zamestnancov formou stravovacích poukážok (ďalej aj ako „zmluva“) na 12 mesiacov.

#### Právne vzťahy vyžadované od skupiny dodávateľov, s ktorou sa uzatvorí zmluva: Za účelom zabezpečenia riadneho plnenia zmluvy verejný obstarávateľ bude od hospodárskeho subjektu, ktorý bude skupinou dodávateľov v zmysle § 37 zákona o verejnom obstarávaní, pred uzavretím zmluvy požadovať, aby členovia tejto skupiny dodávateľov vytvorili medzi sebou právny vzťah, napr. podľa § 829 a nasl. zákona č. 40/1964 Zb. Občiansky zákonník v platnom znení – zmluva o združení, resp. obdobný právny vzťah, z ktorého obsahu musí vyplývať, že členovia skupiny dodávateľov, teda subjekty na strane dodávateľa, zodpovedajú za plnenie záväzkov vyplývajúcich z rámcovej dohody voči verejnému obstarávateľovi spoločne a nerozdielne. Musí byť tiež zrejmé, ktorý člen skupiny dodávateľov je oprávnený za skupinu dodávateľov konať. Skupina dodávateľov je povinná určiť jedného z členov skupiny dodávateľov pre účely komunikácie s verejným obstarávateľom počas verejného obstarávania a počas plnenia zmluvy. Originál alebo úradne overenú kópiu tejto zmluvy, resp. dokumentácie preukazujúcej vytvorenie právnych vzťahov medzi členmi skupiny dodávateľov, musí hospodársky subjekt poskytnúť verejnému obstarávateľovi najneskôr k momentu uzatvorenia zmluvy.

#### Miesto a lehota poskytovania predmetu zákazky

7.1 Miesto poskytovania predmetu zákazky je Bratislava, m.č. Staré mesto.

7.2 Na poskytovanie predmetu zákazky bude uzatvorená rámcová dohoda na 12 mesiacov.

#### Druh zákazky

 8.1 Zákazka na poskytnutie služby podľa ustanovenia § 3 ods. 4 zákona o verejnom obstarávaní.

#### Lehota viazanosti ponuky

#### Uchádzač je svojou ponukou viazaný od uplynutia lehoty na predkladanie ponúk až do uplynutia lehoty viazanosti ponúk stanovenej verejným obstarávateľom do 31.01.2021.

#### Verejný obstarávateľ si vyhradzuje právo po uplynutí lehoty viazanosti ponúk požiadať uchádzačov o informáciu ohľadom platnosti nimi predloženej ponuky.

### **Časť II. Komunikácia a vysvetľovanie**

#### Komunikácia medzi verejným obstarávateľom a uchádzačmi alebo záujemcami

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.Verejný obstarávateľ umožňuje záujemcom/uchádzačom komunikovať s verejným obstarávateľom v českom jazyku.

#### Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi

#### JOSEPHINE je na účely tohto verejného obstarávania softvér na elektronizáciu zadávania zákaziek postupmi podľa zákona o verejnom obstarávaní. JOSEPHINE je webová aplikácia na doméne <https://josephine.proebiz.com>.

#### Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome

 - Microsoft Edge.

#### Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

#### Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily (zadaný/é pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

#### Ak je odosielateľom zásielky záujemca resp. uchádzač, tak po prihlásení do systému a k predmetnej zákazke môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

#### Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

#### Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.

#### Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k ÚVO je riešené v zmysle §170 ods. 8 písm. b) zákona o verejnom obstarávaní.

#### Vysvetľovanie a doplnenie súťažných podkladov

#### Záujemca môže požiadať o vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa pravidiel komunikácie uvedených v bode 10.

#### Za dostatočne vopred doručenú žiadosť záujemcu o vysvetlenie sa považuje žiadosť doručená prostredníctvom komunikačného rozhrania systému JOSEPHINE v odporúčanej lehote do 26.11. 2020 do 13:00 hod.

#### Odpoveď na žiadosť o vysvetlenie údajov zo strany ktoréhokoľvek záujemcu verejný obstarávateľ oznámi bezodkladne všetkým záujemcom, najneskôr však šesť dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

#### Obhliadka miesta poskytovania predmetu zákazky

* 1. Obhliadka sa vzhľadom na predmet zákazky neuskutoční.

###

### **Časť III. Príprava ponuky**

**13. Príprava ponuky (obsah ponuky)**

13.1. Verejná súťaž sa zadáva v súlade s § 66 ods. 7 zákona o verejnom obstarávaní t.j. vyhodnotenie splnenia podmienok účasti podľa § 40 zákona o verejnom obstarávaní sa uskutoční po vyhodnotení ponúk podľa § 53 zákona o verejnom obstarávaní. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch.

#### 13.2 V ponuke uchádzač predloží:

1. **súpis dokladov, dokumentov a potvrdení** s uvedením počtu listov a príloh ponuky (obsah ponuky); súpis bude podpísaný štatutárnym/mi zástupcom/mi uchádzača (s uvedením jeho mena, priezviska a funkcie, dátumom podpísania ponuky, odtlačkom pečiatky uchádzača) oprávneným/mi konať v záväzkových vzťahoch (prípadne štatutárnymi zástupcami uchádzača, ktorí sú oprávnení konať v mene uchádzača v záväzkových vzťahoch navonok v závislosti od úpravy konania menom spoločnosti vo výpise v Obchodnom registri alebo inom obdobnom registri);
2. **identifikačné údaje uchádzača** (v prípade skupiny dodávateľov za každého člena skupiny): obchodný názov, sídlo alebo miesto podnikania, meno, priezvisko a funkcia štatutárneho zástupcu (štatutárnych zástupcov) uchádzača, IČO, IČ DPH, DIČ, bankové spojenie, číslo bankového účtu, kontaktnú osobu, kontaktné telefónne číslo, číslo faxu, e-mail, internetová adresa;
3. **doklady, ktorými uchádzač preukazuje splnenie podmienok účasti** uvedených v oznámení o vyhlásení verejného obstarávania alebo Jednotný európsky dokument, ktorým predbežne nahradí doklady na preukázanie splnenia podmienok účasti podľa § 39 zákona o verejnom obstarávaní (informácie a pokyny na vyplnenie tohto formulára sú zverejnené na webovom sídle Úradu pre verejné obstarávanie);
4. **čestné vyhlásenie o súhlase a akceptovaní záväzného návrhu Rámcovej dohody** o zabezpečení stravovania zamestnancov formou stravovacích poukážok podľa prílohy č. 2k časti B.3 „Obchodné podmienky realizácie predmetu zákazky“ súťažných podkladov, podpísané štatutárnym/mi zástupcom/mi uchádzača oprávneným/mi konať v mene uchádzača v záväzkových vzťahoch navonok (prípadne všetkými štatutárnymi zástupcami uchádzača, ktorí sú oprávnení konať v mene uchádzača v záväzkových vzťahoch navonok), v závislosti od úpravy konania menom spoločnosti vo výpise v Obchodnom registri alebo inom obdobnom registri;
5. vyplnené „**Vyhlásenie o súhlase s podmienkami súťaže a predstavenie skupiny dodávateľov**“ podľa vzoru uvedeného v prílohe č. 1 tejto časti súťažných podkladov; v prípade skupiny dodávateľov treba uviesť plnú moc pre jedného člena skupiny, ktorý bude oprávnený prijímať pokyny za všetkých a konať v mene všetkých ostatných členov skupiny v tomto verejnom obstarávaní;
6. **vyplnený návrh na plnenie kritérií na vyhodnotenie ponúk podľa prílohy k časti A.2 „Kritériá na vyhodnotenie ponúk“,** podpísaný uchádzačom, a to jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch;
7. Ak uchádzač nevypracoval ponuku sám, **uvedie v ponuke osobu**, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.

#### Vyhotovenie ponuky

* 1. Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.
	2. Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže „**Zabezpečenie stravovania zamestnancov MZVEZ SR formou stravovacích poukážok**“**.**
	3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
	4. Doklady a dokumenty vyhotovené uchádzačom musia byť podpísané uchádzačom alebo osobou oprávnenou konať za uchádzača, v prípade skupiny dodávateľov musia byť podpísané každým členom skupiny dodávateľov alebo osobou oprávnenou konať za každého člena skupiny dodávateľov. Doklady vystavené iným subjektom alebo úradom uchádzač podpisovať nemusí.
	5. V predloženej ponuke prostredníctvom systému JOSEPHINE musia byť pripojené požadované doklady tak, ako je uvedené v týchto súťažných podkladoch. Ak ponuka obsahuje dôverné informácie, uchádzač ich v ponuke viditeľne označí.
	6. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky.
	7. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, musí uchádzač vložiť do systému tento digitálny doklad (vrátane jeho úradného prekladu ak je to podľa iných ustanovení týchto súťažných podkladov potrebné).
	8. Uchádzačom navrhovaná cena za poskytnutie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 4 desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH.
	9. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
	10. Ponuka uchádzača predložená po uplynutí lehoty na predkladanie ponúk sa elektronicky neotvorí.
	11. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
	12. Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

#### Jazyk ponuky

* 1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku (slovenský jazyk). Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

#### Mena a ceny uvádzané v ponuke

* 1. Uchádzačom navrhovaná zmluvná cena uvedená v ponuke uchádzača musí byť vyjadrená v EUR.
	2. Cena bude spracovaná podľa časti B.2 „Spôsob určenia ceny“.
	3. Ceny navrhnuté v ponuke budú podkladom pre počiatočné ceny v elektronickej aukcii (t.j. aukčné prvky).

#### Zábezpeka ponuky

* 1. Zábezpeka ponuky sa neuplatňuje.

#### Náklady na ponuku

* 1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi a bez ohľadu na výsledok verejného obstarávania.

###

### **Časť IV. Predkladanie ponuky**

#### Predloženie ponuky

* 1. Ponuky musia byť doručené v lehote na predkladanie ponúk, t.j. do **08.12.2020 do 10:00:00 hod**.

Uchádzač predloží svoju ponuku **v elektronickej podobe** do systému JOSEPHINE, umiestnenom na webovej adrese: <https://josephine.proebiz.com>. Doručenie ponuky je zaznamenávané s presnosťou na sekundy, preto je potrebné predložiť ponuku **v dostatočnom časovom predstihu**. Ak uchádzač predloží ponuku čo i len o sekundu neskôr, systém vyhodnotí ponuku ako nepredloženú v lehote na predkladanie ponúk.

* 1. Ponuky sa budú predkladať elektronicky v zmysle § 49 ods. 1 písm. a) zákona o verejnom obstarávaní prostredníctvom systému JOSEPHINE, umiestnenom na webovej adrese <https://josephine.proebiz.com>. Na ponuky predložené iným spôsobom (v listinnej podobe) sa nebude prihliadať.

#### Autentifikácia uchádzača

* 1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
	2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi
1. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.
2. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.
3. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.
4. počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. **Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.**
	1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

#### Lehota na predkladanie ponuky

* 1. **Lehota na predkladanie ponúk je stanovená na deň: 08.12. 2020 o 10:00:00 hod.**

#### Zmena a odvolanie ponuky

* 1. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

### **Časť V. Otváranie a vyhodnotenie ponúk**

#### Otváranie ponúk

* 1. Otváranie ponúk sa uskutoční elektronicky a bude v súlade s § 54 ods. 3 zákona o verejnom obstarávaní neverejné a uskutoční sa dňa **08.12.2020 o 11:00 hod**. v sídle verejného obstarávateľa.

#### Vyhodnotenie ponúk

* 1. Verejný obstarávateľ rozhodol v súlade s § 66 ods. 7 zákona o verejnom obstarávaní, že vyhodnotenie splnenia podmienok účasti podľa § 40 zákona o verejnom obstarávaní sa uskutoční po vyhodnotení ponúk podľa § 53 zákona o verejnom obstarávaní.
	2. Vyhodnotenie ponúk je neverejné. Ponuky budú vyhodnocované z hľadiska splnenia požiadaviek na predmet zákazky.
	3. Komisia v prípade pochybností overí správnosť informácií a dôkazov, ktoré poskytli uchádzači.
	4. V prípade nezrovnalosti alebo nejasnosti v informáciách alebo dôkazoch, ktoré uchádzač poskytol, požiada komisia o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k  jej zmene. Za zmenu ponuky sa nepovažuje odstránenie zrejmých chýb v písaní a počítaní.
	5. Zodpovednosť za údaje uvedené v ponuke nesie uchádzač.
	6. V prípade potreby vysvetlenia mimoriadne nízkej ponuky bude verejný obstarávateľ postupovať podľa § 53 ods. 2 až 4 a ods. 6 zákona o verejnom obstarávaní.
	7. Uchádzač, ktorého ponuka bude vylúčená, bude upovedomený o vylúčení jeho ponuky s uvedením dôvodu vylúčenia a lehoty, v ktorej môže doručiť námietky podľa § 170 ods. 3 písm. d) zákona o verejnom obstarávaní.

#### Vyhodnotenie splnenia podmienok účasti

* 1. Komisia vykoná vyhodnotenie splnenia podmienok účasti v súlade s oznámením o vyhlásení verejného obstarávania, po vyhodnotení ponúk podľa § 53 zákona o verejnom obstarávaní a po ukončení elektronickej aukcie. Komisia vyhodnocuje splnenie podmienok účasti uchádzačom, ktorý sa umiestnil na prvom mieste v poradí, v zmysle § 55 ods. 1 zákona o verejnom obstarávaní. Ak dôjde k vylúčeniu uchádzača, vyhodnotí sa následne splnenie podmienok účasti ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti.
	2. Vyhodnotenie splnenia podmienok účasti uchádzačov bude založené na posúdení splnenia podmienok účasti vo verejnom obstarávaní týkajúcich sa osobného postavenia,
	3. Uchádzač, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti vo verejnom obstarávaní, ktoré sa týkajú osobného postavenia, za každého člena skupiny osobitne (splnenie podmienky účasti podľa § 32 ods. 1 písm. e) zákona o verejnom obstarávaní preukazuje člen skupiny len vo vzťahu k tej časti predmetu zákazky, ktorú má zabezpečiť),
	4. V prípade potreby vysvetlenia alebo doplnenia predložených dokladov bude verejný obstarávateľ postupovať podľa ustanovení § 40 ods. 4 zákona o verejnom obstarávaní.
	5. V prípade, ak by komisia skonštatovala, že uchádzač nesplnil stanovené podmienky účasti, verejný obstarávateľ bezodkladne písomne upovedomí uchádzača o tom, že bol z verejného obstarávania vylúčený s uvedením dôvodu vylúčenia a lehoty, v ktorej môže doručiť námietky podľa § 170 ods. 3 písm. d) zákona o verejnom obstarávaní.
	6. Uchádzač môže v zmysle § 39 zákona o verejnom obstarávaní nahradiť doklady jednotným európskym dokumentom, v takomto prípade súčasťou jeho ponuky bude vyplnený jednotný elektronický dokument. Verejný obstarávateľ za účelom zabezpečenia riadneho priebehu verejného obstarávania môže kedykoľvek v jeho priebehu písomne požiadať uchádzača o predloženie dokladu alebo dokladov nahradených JED-om. Uchádzač doručí doklady verejnému obstarávateľovi do 5 pracovných dní odo dňa doručenia žiadosti, ak verejný obstarávateľ neurčí dlhšiu lehotu. Verejný obstarávateľ upozorňuje uchádzačov/záujemcov, že do časti I JEDu je potrebné uviesť informácie týkajúce sa postupu a identifikácie verejného obstarávateľa. Informácie a pokyny na vyplnenie elektronickej verzie JED-u vygenerovanej verejným obstarávateľom vo formáte .xml sú zverejnené na webovom sídle Úradu pre verejné obstarávanie na adrese <https://www.uvo.gov.sk/jednotny-europsky-dokument-pre-verejne-obstaravanie-602.html>.
1. **Podmienky elektronickej aukcie**

**Všeobecné informácie**

* 1. Elektronická aukcia (ďalej len „eAukcia“) je na účely tohto verejného obstarávania opakujúci sa proces, ktorý využíva elektronické zariadenia na predkladanie nových cien upravených smerom nadol.
	2. Účelom eAukcie je zostavenie poradia ponúk automatizovaným vyhodnotením po úvodnom vyhodnotení ponúk.
	3. Vyhlasovateľ eAukcie (ďalej len „vyhlasovateľ“) je Ministerstvo zahraničných vecí a európskych záležitostí SR, bližšie špecifikovaný ako verejný obstarávateľ v týchto súťažných podkladoch.
	4. Predmet eAukcie je rovnaký ako predmet zákazky uvedený v oznámení o vyhlásení verejného obstarávania a bližšie špecifikovaný v súťažných podkladoch.
	5. Administrátor vyhlasovateľa je osoba, ktorá v rámci eAukcie vyzýva uchádzačov na predkladanie nových cien upravených smerom nadol.
	6. Elektronická aukčná sieň (ďalej len „eAukčná sieň“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol.
	7. Prípravné kolo je časť postupu, v ktorom sa po sprístupnení eAukčnej siene uchádzači oboznámia s eAukčným prostredím pred zahájením Aukčného kola (elektronickej aukcie).
	8. Aukčné kolo (elektronická aukcia) je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do eAukcie a ich vyhodnocovanie v limitovanom čase.

**Priebeh**

* 1. Názov eAukcie je: „Zabezpečenie stravovania zamestnancov MZVEZ SR formou stravovacích poukážok“.
	2. Ponuky uchádzačov budú vyhodnocované na základe celkovej ceny za predmet zákazky (kritérium na vyhodnotenie ponúk).
	3. Cena bude vyjadrená v EUR bez DPH a bude zaokrúhlená maximálne na 4 des. miesta.
	4. V rámci úvodného úplného vyhodnotenia ponúk podľa stanoveného kritéria na vyhodnotenie ponúk vyhlasovateľ určí poradie uchádzačov porovnaním výšky navrhnutých ponukových cien za poskytnutie predmetu zákazky uvedených v jednotlivých ponukách uchádzačov. Po určení poradia na základe elektronicky predložených ponúk, vyhlasovateľ vyzve elektronickými prostriedkami súčasne všetkých uchádzačov, ktorých ponuky spĺňajú určené požiadavky na účasť v eAukcii, na predloženie nových cien v eAukcii. Vo Výzve na účasť v elektronickej aukcii (ďalej len „Výzva“) vyhlasovateľ uvedie podrobné informácie týkajúce sa eAukcie v zmysle § 54 ods. 7 zákona o verejnom obstarávaní. Výzva bude elektronicky zaslaná zodpovednej osobe určenej uchádzačom v ponuke ako kontaktná osoba pre eAukciu (z uvedeného dôvodu je potrebné uviesť správne kontaktné údaje zodpovednej osoby) a bude uchádzačom odoslaná e-mailom najneskôr dva pracovné dni pred konaním Aukčného kola.
	5. eAukcia sa bude vykonávať prostredníctvom aukčného portálu PROEBIZ.
	6. V Prípravnom kole sa uchádzači oboznámia s aukčným prostredím. Výzva obsahuje aj údaje týkajúce sa minimálneho kroku zníženia ceny predmetu zákazky, pravidlá predlžovania Aukčného kola a lehotu platnosti prístupových kľúčov a pod.
	7. Uchádzačom, ktorí budú vyzvaní na účasť v eAukcii, bude v Prípravnom kole a v čase uvedenom vo Výzve sprístupnená eAukčná sieň, kde si môžu skontrolovať správnosť zadaných vstupných cien, ktoré do eAukčnej siene zadá administrátor eAukcie, a to v súlade s pôvodnými, elektronicky predloženými ponukami. Každý uchádzač do začiatku Aukčného kola bude vidieť iba svoju ponuku a až do začiatku Aukčného kola ju nemôže meniť. Všetky informácie o prihlásení a priebehu budú uvedené vo Výzve.
	8. Aukčné kolo sa začne a skončí v termínoch  uvedených vo Výzve. Na začiatku Aukčného kola a v priebehu Aukčného kola budú všetkým uchádzačom zobrazené:

- ich celková ponuková cena v EUR bez DPH,

- najnižšia celková ponuková cena v EUR bez DPH,

- ich priebežné umiestnenie (poradie).

* 1. Predmetom úpravy v eAukcii budú prvky, ktorých hodnoty sú predmetom ponuky uchádzača v eAukcii, teda celková ponuková cena. Uchádzači budú upravovať ceny smerom nadol.
	2. Vyhlasovateľ upozorňuje, že systém neumožní dorovnať najnižšiu celkovú cenu (t.j. nie je možné dorovnať ponuku uchádzača na priebežnom 1. mieste), ani ponuku uchádzača na druhom a ďalších miestach poradia.
	3. V priebehu Aukčného kola budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie.
	4. Minimálny krok zníženia ceny uchádzača je 0,005 % z aktuálnej celkovej ceny daného uchádzača.
	5. Maximálny krok zníženia ceny uchádzača nie je určený. Uchádzač však bude upozornený pri zmene ceny o viac ako 30%. Upozornenie pri maximálnom znížení ceny sa viaže k aktuálnej cene daného uchádzača.
	6. Aukčné kolo bude ukončené, ak nedôjde k jeho predlžovaniu, uplynutím časového limitu 20 minút.
	7. Koniec eAukcie sa predĺži v prípade predkladania nových cien (teda pri akejkoľvek zmene ceny niektorým z uchádzačov) v posledných dvoch minútach trvania eAukcie vždy o ďalšie dve minúty (tzn. k času, kedy došlo k zmene ceny, sa pridajú celé 2 minúty). eAukcia sa bude predlžovať v prípade, ak dôjde k úprave ceny. Počet predĺžení nie je limitovaný. Po ukončení eAukcie už nebude možné upravovať ceny.
	8. Výsledkom eAukcie bude zostavenie objektívneho poradia ponúk podľa najnižšej celkovej ponukovej ceny automatizovaným vyhodnotením.
	9. Technické požiadavky na prístup do eAukcie: počítač uchádzača musí byť pripojený k Internetu. Na bezproblémovú účasť v eAukcii je nutné používať jeden z podporovaných internetových prehliadačov:

- Microsoft Internet Explorer od verzie 11.0 a vyššie,

- Mozilla Firefox od verzie 13.0 a vyššie,

- Google Chrome,

- Microsoft Edge.

* 1. Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači zapnuté cookies a javaskripty.
	2. Podrobnejšie informácie o procese eAukcie budú uvedené vo Výzve.
	3. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity k internetu, alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ odporúča uchádzačom mať pripravený náhradný zdroj elektrickej energie, prípadne mobilný Internet (napr. notebook s mobilným Internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa. Verejný obstarávateľ si vyhradzuje právo na zmenu poskytovateľa aukčného softvéru.
	4. Po skončení e-aukcie verejný obstarávateľ vyhodnotí ponuky v súlade s výsledkami vyhodnotenia ponúk a v súlade s výsledkami eAukcie.
	5. V prípade, ak úspešný uchádzač podľa výsledku eAukcie odstúpi od svojej ponuky v lehote viazanosti ponúk, komisia na vyhodnotenie ponúk novým vyhodnotením zostávajúcich výsledkov uskutočnenej eAaukcie identifikuje úspešného uchádzača.
	6. **Úspešný uchádzač do 3 pracovných dní po skončení e-aukcie doručí verejnému obstarávateľovi aktualizovaný Návrh na plnenie kritérií podľa Prílohy k časti A.2, v ktorom budú zohľadnené konečné ceny z e-aukcie (to znamená, že cena za dodanie 1 ks stravovacej poukážky bude určená ako podiel konečnej celkovej ceny a počtu stravovacích poukážok 136 320 ks)**.

### **Časť VI. Dôvernosť vo verejnom obstarávaní**

#### Dôvernosť procesu verejného obstarávania

27.1 Verejný obstarávateľ je podľa § 22 zákona o verejnom obstarávaní povinný zachovávať mlčanlivosť o informáciách označených ako dôverné, ktoré mu uchádzač poskytol; na tento účel uchádzač označí, ktoré skutočnosti považuje za dôverné. Za dôverné informácie je na účely zákona o verejnom obstarávaní možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory. Týmto nie sú dotknuté ustanovenia zákona o verejnom obstarávaní, ukladajúce povinnosť verejného obstarávateľa oznamovať či zasielať úradu dokumenty a iné oznámenia, ako ani ustanovenia ukladajúce verejnému obstarávateľovi a úradu zverejňovať dokumenty a iné oznámenia podľa zákona o verejnom obstarávaní a tiež povinnosti zverejňovania zmlúv podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.

###

### **Časť VII. Prijatie ponuky a aplikácia zákona o verejnom obstarávaní**

#### Uzavretie zmluvy

* 1. Verejný obstarávateľ uzavrie s úspešným uchádzačom Rámcovú dohodu o zabezpečení stravovania zamestnancov formou stravovacích poukážok. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom.
	2. Verejný obstarávateľ uzavrie zmluvu s úspešným uchádzačom v súlade s § 56 zákona o verejnom obstarávaní.
	3. Verejný obstarávateľ požaduje od úspešného uchádzača v rámci súčinnosti potrebnej na uzatvorenie zmluvy predložiť najneskôr k momentu podpisu zmluvy identifikačné údaje o všetkých známych subdodávateľoch s uvedením percentuálneho podielu z hodnoty plnenia uvedenej v ponuke, ktorú zadá týmto subdodávateľom, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	4. Verejný obstarávateľ nesmie uzatvoriť v súlade s § 11 zákona o verejnom obstarávaní zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

#### Zrušenie verejného obstarávania

* 1. Verejný obstarávateľ môže zrušiť použitý postup zadávania zákazky na základe dôvodov určených v § 57 zákona o verejnom obstarávaní.
	2. Verejný obstarávateľ si vyhradzuje právo zrušiť použitý postup zadávania zákazky v prípade ak ponuka úspešného uchádzača bude vyššia ako predpokladaná hodnota zákazky.
	3. V prípade, ak ponuková cena úspešného uchádzača bude vyššia ako predpokladaná hodnota zákazky určená verejným obstarávateľom, vyhradzuje si verejný obstarávateľ právo takúto ponuku neprijať.
	4. Verejný obstarávateľ bezodkladne upovedomí uchádzačov o zrušení použitého postupu verejného obstarávania s uvedením dôvodu zrušenia a oznámi postup, ktorý použije pri zadávaní zákazky na pôvodný predmet zákazky.

#### Aplikácia zákona o verejnom obstarávaní

* 1. Skutočnosti neupravené v týchto súťažných podkladoch sa spravujú príslušnými ustanoveniami zákona o verejnom obstarávaní.

 **Príloha č. 1 k časti A.1**

**Uchádzač : ...............................................................................................................**

**vyhlásenie o súhlase s podmienkami súťaže a predstavenie skupiny dodávateľov**

1. Vyhlasujeme, že súhlasíme s podmienkami verejného obstarávania na predmet zákazky***, „Zabezpečenie stravovania zamestnancov MZVEZ SR formou stravovacích poukážok“***, ktoré určil verejný obstarávateľ v súťažných podkladoch.
2. Vyhlasujeme, že všetky predložené doklady a údaje uvedené v ponuke sú pravdivé a úplné.
3. Vyhlasujeme, že dávame písomný súhlas k tomu, aby kópia našej ponuky bola zverejnená v profile verejného obstarávateľa v súlade s § 64 ods. 1 písm. b) zákona o verejnom obstarávaní.

Dátum: ......................................... Podpis: ............................................

 *[vypísať meno, priezvisko a funkciu*

*oprávnenej osoby uchádzača]*

***Iba pre skupinu dodávateľov:***

1. Vyhlasujeme ako skupina dodávateľov, zložená z členov skupiny ............... *(uviesť pre všetkých členov skupiny: obchodné meno, sídlo/miesto podnikania, meno, priezvisko a funkciu osoby/osôb oprávnených konať za člena skupiny)*, že v prípade prijatia našej ponuky vytvoríme pred uzatvorením rámcovej dohody na uskutočnenie predmetu zákazky, z dôvodu riadneho plnenia rámcovej dohody, právnu formu v súlade so všeobecne záväznými právnymi predpismi.
2. Vyhlasujeme ako skupina dodávateľov, že budeme ručiť spoločne a nerozdielne za záväzky skupiny dodávateľov vyplývajúce z rámcovej dohody na uskutočnenie predmetu zákazky.
3. Skupina dodávateľov udeľuje splnomocnenie

................................................................. ,

*(obchodné meno, sídlo alebo miesto podnikania jedného z členov skupiny dodávateľov)*

na základe ktorého je člen skupiny dodávateľov oprávnený komunikovať, prijímať pokyny a konať za skupinu dodávateľov vo veciach týkajúcich sa verejného obstarávania na predmet zákazky  ***„Zabezpečenie stravovania zamestnancov MZVEZ SR formou stravovacích poukážok***“.

Dátum: ......................................... Podpis: ............................................

 *[vypísať meno, priezvisko a funkciu*

*oprávnenej osoby uchádzača]*

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie ponúk,*
* *podpis uchádzača alebo osoby oprávnenej konať za uchádzača*

*(v prípade skupiny dodávateľov podpis každého člena skupiny dodávateľov alebo osoby oprávnenej konať za každého člena skupiny dodávateľov).*

### **A.2 Kritériá na vyhodnotenie ponúk**

1. Vyhodnocovanie ponúk komisiou je neverejné. Ponuky uchádzačov sa budú vyhodnocovať na základe kritéria „najnižšia cena“ v súlade s § 44 ods. 3 písm. c) zákona o verejnom obstarávaní.
2. Kritériá na hodnotenie ponúk a spôsob hodnotenia:

Hodnotenie ponúk uchádzačov je dané pridelením príslušného poradia jednotlivým ponukám podľa návrhov uchádzačov na plnenie kritérií uvedených v ponukách. Podľa výšky navrhnutých celkových ponukových cien za poskytnutie celého predmetu zákazky uvedených v jednotlivých ponukách uchádzačov sa určí vzostupné poradie uchádzačov (od najnižšej ceny po najvyššiu).

Ponuky sa budú vyhodnocovať na základe kritéria najnižšia cena bez DPH.

Uchádzači zaokrúhľujú svoje návrhy a všetky ceny v zmysle matematických pravidiel na štyri desatinné miesta.

1. Uchádzač uvedie svoj návrh na plnenie kritérií podľa prílohy k časti A.2 „Návrh na plnenie kritérií“.
2. **Po vyhodnotení ponúk podľa kritérií na vyhodnotenie ponúk sa uskutoční eAukcia podľa bodu 26 časti A.1.**
3. **Úspešným uchádzačom sa stane uchádzač, ktorý v elektronickej aukcii navrhne najnižšiu celkovú cenu bez DPH.**

### **Príloha k časti A.2**

**Návrh na plnenie kritéria**

Obchodné meno uchádzača ......................................................................................

Sídlo alebo miesto podnikania uchádzača ......................................................................................

|  |
| --- |
| **NÁVRH NA PLNENIE KRITÉRIA – NAJNIŽŠIA CENA** |
| **Zabezpečenie stravovania zamestnancov MZVEZ SR formou stravovacích poukážok** |
| ***Plnenie*** | ***Cena bez DPH (EUR)******(zaokrúhlená na maximálne 4 des. miesta)*** |
| Cena za 1 ks stravovacej poukážky |  |
| **Cena celkom za 136 320 ks stravovacích poukážok** |  |

Pre stravovanie počas „bežného stavu“ ponúkame tlačené / elektronické\* stravovacie poukážky.

*V ……………….…….. dňa ....................*  *.......................................................*

*[uviesť miesto a dátum podpisu] [uviesť meno, priezvisko a funkciu*

*oprávnenej osoby uchádzača]*

*\* vybrať jednu z možností*

**A.3 - Kontaktné údaje pracovníka zodpovedného za účasť uchádzača v elektronickej aukcii**

Za proces elektronickej aukcie uchádzača v rámci verejného obstarávania zákazky „Zabezpečenie stravovania zamestnancov MZVEZ SR formou stravovacích poukážok“ je zodpovedná nasledovná osoba:

Meno:

Priezvisko:

tel. číslo:

funkčná emailová adresa pre účely elektronickej aukcie:

Vyššie uvedená osoba sa oboznámila so systémom elektronickej aukcie a prečítala si pravidlá uvedené v týchto súťažných podkladoch.

Vyššie uvedená osoba je oboznámená s hotline telefónnym číslom poskytovateľa e-aukčného softvéru +421220255999 a v prípade technických problémov bude prednostne kontaktovať prevádzkovateľa aukčného systému.

..............................................................................

*[vypísať meno, priezvisko a funkciu oprávnenej osoby uchádzača]*

### **B.1 - Opis predmetu zákazky**

Predmetom zákazky je zabezpečenie stravovania zamestnancov formou stravovacích poukážok pre potreby zamestnancov verejného obstarávateľa. Stravovacie poukážky sa obstarávajú v zmysle § 152 (Stravovanie zamestnancov) Zákonníka práce.

Verejný obstarávateľ poskytuje št. zamestnancom na stravovanie v zmysle § 104 odsek 1 Zákona o štátnej službe príspevok vo výške 65% z ceny jedla a ďalší príspevok 10% zo sociálneho fondu z ceny jedla, maximálne do výšky 4,80 EUR. Zamestnancom pri výkone práce vo verejnom záujme poskytuje zamestnávateľ  príspevok v zmysle § 152 odsek 3 Zákonníka práce vo výške 55% z ceny jedla a ďalší príspevok 20% zo sociálneho fondu z ceny jedla, maximálne do výšky 4,80 EUR. V súlade s kolektívnou zmluvou je výška stravnej jednotky 4,80 Eur.

Verejný obstarávateľ požaduje plnenie zákazky nasledovne:

Bežný stav:

Ide o zabezpečenie stravovania zamestnancov formou stravovacích poukážok, teda zamestnancov, ktorí nevyužívajú stravovanie v stravovacom zariadení verejného obstarávateľa, na obdobie 12 mesiacov.

Verejný obstarávateľ umožňuje ponúknuť elektronické alebo tlačené stravovacie poukážky,

V prípade obstarania elektronických stravných poukážok musí cena obsahovať dodanie všetkého potrebného softwarového a hardwarového vybavenia, ktoré bude využívané počas trvania zmluvy vrátane zaškolenia obsluhy, vzhľadom na rotáciu zamestnancov ministerstva, môže byť zaškolených počas trvania zmluvy aj viac osôb.

Mimoriadny stav:

Ide o zabezpečenie stravovania zamestnancov verejného obstarávateľa formou stravovacích poukážok a to iba v prípade, ak v dôsledku mimoriadnej situácie, núdzového stavu alebo iných dôvodov bude zastavená prevádzka stravovacieho zariadenia verejného obstarávateľa (jedáleň, bufet) alebo v prípade zamestnancov, ktorí prácu vykonávajú z domu, a to na maximálnu dobu plnenia 12 mesiacov.

Verejný obstarávateľ umožňuje ponúknuť pre tento typ plnenia iba tlačené stravovacie poukážky a to z dôvodu hospodárnosti, nakoľko zabezpečiť súčinnosť zo strany verejného obstarávateľa pri plnení zákazky prostredníctvom elektronických stravovacích poukážok, pri veľkom počte zamestnancov a na vopred neznámu dobu plnenia (počas mimoriadnej situácie) by bolo neefektívne.

Verejný obstarávateľ si vyhradzuje právo neodobrať v rámci plnenia pre mimoriadny stav ani jednu stravovaciu poukážku.

Celkový počet stravovacích poukážok je:

10 800 poukážok na 12 mesiacov (pri bežnom stave)

125 520 poukážok na 12 mesiacov (pri mimoriadnom stave)

**Spolu: 136 320 poukážok**

Predpokladaný začiatok dodávok je 1.1.2021.

Požaduje sa:

- nominálna hodnota stravnej poukážky je 4,80 €.

- dodanie predmetu zákazky vždy do 24 hodín od objednania.

- počet tlačených stravných lístkov v 1 balení: 20 ks.

Cena musí obsahovať všetky náklady spojené s poskytnutím služby, vrátane dopravných nákladov, balného a poistného a iných nákladov dodávateľa súvisiacich s poskytnutím služby a je konečná.

Tovar bude objednávaný objednávkou elektronickou poštou, faxom.

Verejný obstarávateľ bude objednávať stravné poukážky v mesačných cykloch aj v nepravidelných počtoch podľa vlastnej potreby.

Požaduje sa akceptácia stravovacích poukážok minimálne 50 prevádzkami v mieste sídla verejného obstarávateľa, ktorým je okres Bratislava I a to počas platnosti zmluvy.

### **B.2 - Spôsob určenia ceny**

1. Výhradnou povinnosťou uchádzača je dôsledne preskúmať celý obsah súťažných podkladov vrátane príloh a na základe ich obsahu oceniť predmet zákazky, vyjadriť všetky peňažné sumy, ktorých uvedenie sa vyžaduje v ponuke uchádzača na ocenenie a stanoviť navrhovanú cenu za predmet zákazky. Uchádzačom navrhovaná cena za predmet zákazky musí pokryť všetky náklady na jeho poskytnutie. **Uchádzačom navrhovaná celková cena za predmet zákazky a jednotková cena (za 1 ks stravovacej poukážky) predmetu zákazky musí byť vyjadrená v eurách, uvedená maximálne na štyri desatinné miesta.**

2. Uchádzač je povinný oceniť všetky položky, ktoré sú uvedené v prílohe k časti A.2 a označené na ocenenie. Do každej uvedenej ceny plnenia musia byť započítané všetky náklady, ktoré s ňou bezprostredne súvisia. Zmeny a zásahy v prílohe k časti A.2 nie sú prípustné.

3. Uchádzačom navrhovaná cena za predmet zákazky je stanovená v súlade so zákonom NR SR č. 18/1996 Z. z. o cenách v znení neskorších predpisov.

4. Celková cena za predmet zákazky je stanovená ako cena maximálna počas platnosti zmluvy a musia v nej byť zahrnuté všetky náklady súvisiace s poskytnutím služieb podľa súťažných podkladov.

5. Do tejto ceny je možné započítať iba ekonomicky oprávnené náklady a primeraný zisk podľa § 2 a § 3 zákona č. 18/1996 Z. z. o cenách v znení neskorších predpisov a § 3 vyhl. č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov. Navrhovaná cena bude vyjadrená v eurách ako konečná cena.

### **B.3 - Obchodné podmienky realizácie predmetu zákazky**

Záväzné návrhy zmluvy tvoria samostatné dokumenty (Príloha č. 1 k tejto časti súťažných podkladov) a sú neoddeliteľnou súčasťou týchto súťažných podkladov.

**Ide o dva návrhy zmluvy, pričom jeden je vypracovaný pre prípad predloženia ponuky na dodanie tlačených stravovacích poukážok a druhý návrh je vypracovaný pre prípad, že uchádzač pre bežný stav ponúkne elektronické stravovacie poukážky.**

**Uchádzač vo svojej ponuke nebude tento (ktorý sa ho týka vzhľadom na formu ponúkaných stravovacích poukážok) návrh zmluvy predkladať, predloží však vyplnené a podpísané čestné vyhlásenie podľa predlohy uvedenej v prílohe č. 2 k tejto časti súťažných podkladov.**

Predložením uvedeného čestného vyhlásenia sa má za to, že uchádzač súhlasí a bez výhrad akceptuje znenie a obsah návrhu predmetnej zmluvy (ktorá sa ho týka vzhľadom na formu ponúkaných stravovacích poukážok).

Nakoľko je návrh zmluvy vypracovaný ako definitívna verzia, v čase medzi predkladaním ponúk a podpísaním zmluvy už nebude možné na jeho obsahu a znení robiť akékoľvek obsahové zmeny, ktorými by mohlo dôjsť ku zmene významu jednotlivých ustanovení zmluvy.

Možná bude len úprava chýb v písaní (pravopisné chyby, preklepy, medzery v texte a pod.) a doplnenie cien, identifikačných údajov úspešného uchádzača či kontaktných osôb.

### **Príloha č. 2 k časti B.3**

**Čestné vyhlásenie o súhlase a akceptovaní záväzného návrhu Rámcovej dohody o zabezpečení stravovania zamestnancov formou stravovacích poukážok**

**Obchodné meno uchádzača/člena skupiny dodávateľov:**

**Sídlo alebo miesto podnikania uchádzača/člena skupiny dodávateľov:**

**IČO:**

Vyhlasujeme, že súhlasíme so znením a obsahom návrhu Rámcovej dohody o zabezpečení stravovania zamestnancov formou stravovacích poukážok v listinnej forme / v listinnej forme a v elektronickej forme, ktorá tvorí súčasť súťažných podkladov pre nadlimitnú zákazku vyhlásenú Ministerstvom zahraničných vecí a európskych záležitostí Slovenskej republiky s názvom *„****Zabezpečenie stravovania zamestnancov MZVEZ SR formou stravovacích poukážok****“* a znenie a obsah návrhu tejto zmluvy bez výhrad akceptujeme.

Súčasne vyhlasujeme, že sme si vedomí, že na obsahu a znení tejto zmluvy už nebude možné robiť akékoľvek obsahové zmeny, ktorými by mohlo dôjsť ku zmene významu jednotlivých ustanovení zmluvy.

Dátum: ......................................... Podpis: ............................................

 *[vypísať meno, priezvisko a funkciu*

*oprávnenej osoby uchádzača]*

*\*uchádzač vo vyznačenej časti vyberie typ rámcovej dohody, ktorá sa ho vzhľadom na jeho ponuku týka (stravovacie poukážky iba v listinnej forme alebo stravovacie poukážky v listinnej aj v elektronickej forme).*